**Jevgenij Jevgenjevitsj Nesterenko** (russisk: *Евгений Евгеньевич Нестеренко*, født 8. januar 1938 i Moskva i RSFSR i Sovjetunionen, død 20. mars 2021 i Wien i Østerrike) var en sovjetisk og russisk operatisk bassanger.

Biografi
--------

Nesterenkos første yrke var som arkitekt; han hadde slutteksamen fra Statsuniversitetet for arkitektur og sivilingeniørfag i Leningrad. Men så kalte musikken ham, og han studerte under Vasilij Lukanin ved Leningradkonservatoriet. I sitt siste år ved konservatoriet (1965) ble Nesterenko invitert til å synge ved Leningrads Maly Opera-teateret (senere Mikhailovskijteateret), og etter eksamen ble han engasjert ved det berømte Mariinskij opera- og balletteater. Han vant gullmedaljen i den 4. internasjonale Tsjaikovskij-konkurransen i Moskva, noe som gav ham innpass til Bolsjojteateret i hovedstaden.

Nesterenko skulle synge over femti ledende bassroller og opptrådt i 21 operaer på deres originalspråk. Han sang de ledende bassrollene i Glinkas, Mussorgskija, Tsjajkovskijs og Borodins operaer, og var den første til å synge mange av verkene til Sjostakovitsj, Sviridov og Taktakishvili.

Nesterenkos enorme repertoar strakk seg fra dyp bass til baryton i operaer av de klassiske russiske og vesteuropeiske komponistene. Hans fineste rolle kan ha vært den som Tsar Boris i Mussorgskijs opera *Boris Godunov*, som han mottok '*"Golden Viotti"*-medalljen for i Italia i 1981.

Han spilte på store operascener verden over, som Covent Garden, Wiener Staatsoper og La Scala. Han er ble hedret med de gjeveste østerrikske, italienske, tyske og russiske priser for sin sang Han vant Giovanni Zenatello-prisen for sin representasjon av hovedskikkelsen i operaen *Attila* av Verdi", mottok Tsjaljapinprisen og mange andre utmerkelser.

Nesterenko foretok omlag 70 plateinnspillinger, hvorav 20 hele operaer. Han var også en fremragende kammersanger.

Han ble også kjent som en fremragende lærer. Han underviste på Moskvakonservatoriet og Musik und Kunst Privatuniversität der Stadt Wien. Nesterenko forfattet to bøker - *My Way of Working with Singers* og *Reflections on My Profession* - og over 200 artikler. Han var også etterspurt som jurymedlem i musikkonkurranser.

Jevgenij Nesterenko døde den 20. mars 2021 av covid-19 i Wien i Østerrike.

Referanser
----------

1. ↑   Gemeinsame Normdatei, besøkt 14. mai 2014[Hentet fra Wikidata]
2. 1 2   Store sovjetiske encyklopedi (1969–1978), avsnitt, vers eller paragraf Нестеренко Евгений Евгеньевич, besøkt 28. september 2015[Hentet fra Wikidata]
3. ↑   Gemeinsame Normdatei, besøkt 22. desember 2014[Hentet fra Wikidata]
4. ↑   muse.jhu.edu[Hentet fra Wikidata]
5. ↑  «Famous Russian Bass Yevgeny Nesterenko Turns 65». *Opera Scotland*. 1999.
6. 1 2 3 4 5 6 7  «Famous Russian Bass Yevgeny Nesterenko Turns 65». *Pravda*. 2003.
7. ↑  Ушел из жизни оперный певец Евгений Нестеренко regnum.ru 20- mars 2021

Eksterne lenker
---------------

* (en) Yevgeny Nesterenko – kategori av bilder, video eller lyd på Commons Rediger på Wikidata
* (en) Jevgenij Nesterenko på Internet Movie Database Rediger på Wikidata
* (en) Jevgenij Nesterenko på Discogs Rediger på Wikidata

* (en) Jevgenij Nesterenko på MusicBrainz Rediger på Wikidata

* (en) Jevgenij Nesterenko på AllMusic Rediger på Wikidata
* Mussorgsky's "Song of the Flea" på YouTube

|  |  |
| --- | --- |
| Oppslagsverk/autoritetsdata | Store Danske Encyklopædi **·** Deutsche Biographie **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** NKC **·** CiNii **·** MusicBrainz **·** Discogs **·** AllMusic
 |